Motho yo nkileng ka bereka le ene o ne a nnaya motšhine wa go thaepa o o neng o latlhilwe. Nnake o ne a itse go thaepa e bile a re o tla re thusa. Bakaulengwe ba ne ba dira motšhine o mosha wa mimeograph ba bo ba batla lefelo le ba ka rekang pampiri kwa go lone. Sengwe le sengwe se ne se tsamaya sentle, mme mo nakong e e sa fediseng pelo re ne ra gatisa makasine wa ntlha wa Tora ya Tebelo ka Se-Georgia. Bomoya jwa rona bo ikaegile thata ka go anaanela ga rona dilo di le pedi tsa konokono mo botshelong jwa rona jaaka batlhanka ba ga Jehofa. (1) Ga go ope yo o sa tlelweng ke mathata, malwetse kgotsa dinako tse di thata mo botshelong, (2) Jehofa o reetsa selelo sa ba ba ikuelang kwa go ene ka tlhoafalo gore a ba thuse mme o a ba segofatsa.—Ekesodo 3:7-10; Jakobe 4:8, 10; 1 Petere 5:8, 9.